
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 877 

28 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με σύμβαση. 1 

Υγειονομική Περίθαλψη των Υπαλλήλων και Συνταξι¬ 
ούχων του Μετοχικού Ταμείου Στρατού (ΜΤΣ) και 
του Νοσηλευτικού Ιδρύματος Μετοχικού Ταμείου 
Στρατού (ΝΙΜΤΣ). 2 


Επιχορήγηση του Ταμείου Αρωγής Υπαλλήλων ΜΤΣ 
από το Νοσηλευτικό Ίδρυμα ΜΤΣ για το έτος 2005. 3 
Καθορισμόςτων μέσων καιτου τόπου καταστροφής ναρ¬ 
κωτικών ουσιών καθώς και λεπτομερειών για την 


εφαρμογή των διατάξεων του άρθρου 22 του ν. 
1729/1987, όπως συμπληρώθηκε με το άρθρο 19§1 ν. 

2161/1993. 4 

Αντικατάσταση της Προέδρου της Ειδικής Επιτροπής για 
την υποβολή προτάσεων για την ένταξη των Μονάδων 
Υγείας του Υπουργείου Δικαιοσύνης στο Ε.Σ.Υ. και 

παράταση λειτουργίας της ανωτέρω Επιτροπής. 5 

Έγκριση υπερωριακής εργασίας υπαλλήλων εμμί¬ 
σθων Υποθηκοφυλακείων. 6 

Έγκριση υπερωριακής απασχόλησης με σχέση εργα¬ 
σίας ιδιωτικού δικαίου υπαλλήλωντου Οργανισμού 
Τουριστικής Εκπαίδευσης και Κατάρτισης (ΤΈΈ. 
Αναβύσσου) για το έτος 2005. 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφαλμάτων στην υπ’ αριθμ. Φ7.3/2409/177/ 
10.2.2005 υπουργική απόφαση του Υπουργού Ανά¬ 
πτυξης. 8 


ΑΠΟΦΑΣΕΙ Σ 

Αριθ. 31729 (1) 

Ανάθεση έργου με σύμβαση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 "Τροποποίηση και συ¬ 


μπλήρωση διατάξεων του ν. 2190/1994 και άλλες διατά¬ 
ξεις" (ΦΕΚ206, Α'). 

β) του άρθρου 29 Ατού ν. 1558/1985 "Κυβέρνηση και Κυ¬ 
βερνητικά Όργανα", το οποίο προστέθηκε με το άρθρο 27 
του ν. 2081/1992 (ΦΕΚ 159, Α') και τροποποιήθηκε με το 
άρθρο 1 παρ. 2 ατού ν. 2469/1997 (ΦΕΚ 38, Α'). 

γ) της παρ. 3 του άρθρου 22 του ν. 2362/1995 "Περί Δη¬ 
μοσίου Λογιστικού, Ελέγχου των Δαπανών του Κράτους" 
(ΦΕΚ247, Α'). 

δ) του π.δ. 373/1995 "Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του" (ΦΕΚ 201, Α'). 

ε) του π.δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (ΦΕΚ 57, Α). 

στ) του π.δ. 151/2004 "Οργανισμός Γενικής Γραμματεί- 
ας Πολιτικής Προστασίας" (ΦΕΚ 107/τΑ'/3.6.2004). 

2. Την υπ’ αριθμ. ΔΙΠΠ/Φ.ΕΓΚΡ.1/96/6555/20.4.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 πράξης υπουργικού συμβουλίου (άρθρο 
1 παρ. 51 ν. 2412/1996). 

3. Την υπ’ αριθμ. 104/2005 γνωμοδότηση του Γ τμήμα¬ 
τος του Νομικού Συμβουλίου του Κράτους. 

4. Την υπ’ αριθμ. 14650/ΔΙΟΕ 85/17.3.2004 (ΦΕΚ 519, Β') 
κοινή απόφαση του Πρωθυπουργού καιτου Υπουργού Οι¬ 
κονομικών "Καθορισμός αρμοδιοτήτων των Υφυπουργών 
Οικονομικών". 

5. Το γεγονός ότι από τις προτεινόμενες διατάξεις προ- 
καλείται σε βάρος του κρατικού προϋπολογισμού, δαπά¬ 
νη ύψους εκατόν εξήντα μία χιλιάδων διακοσίων ογδόντα 
(161.280,00) ΕΥΡΩ για το οικονομικό έτος 2005 και εκα¬ 
τόν δέκαπέντε χιλιάδων διακοσίων (115.200,00) ΕΥΡΩ για 
το οικονομικό έτος 2006. Η ανωτέρω δαπάνη κατάτοτρέ- 
χον έτος θα καλυφθεί από τις πιστώσεις του Υπουργείου 
Εσωτερικών, Δημόσιας Διοίκησης και Αποκέντρωσης (Ει¬ 
δικός Φορέας 07-640 "Γενική Γραμματεία Πολιτικής Προ¬ 
στασίας", ΚΑΕ 0871) κατά δε το έτος 2006 από τις πιστώ¬ 
σεις που θα εγγράφονται προς τούτο στον ανωτέρω προ¬ 
ϋπολογισμό, αποφασίζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του Αστι¬ 
κού Κώδικα, σε δεκαπέντε (15) άτομα διαφόρων ειδικοτή¬ 
των, τα οποία κατά ειδικότητα έχουν ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Π Ε Γεωλόγων 

1 

ΠΕ Χημικών Μηχανικών 

1 

ΠΕ Φυσικών 

1 

ΠΕ ή ΤΕ Πληροφορικής 

1 

ΤΕ Δασοπόνων 

1 

ΔΕ Ηλεκτρολόγων 

1 

ΔΕ Ηλεκτρονικών 

1 

ΔΕ Διοικητικού (με γνώσεις λογισμικού 

Γραμματείας ή Οικονομικής Υποστήριξης) 

8 

ΣΥΝΟΛΟ 

15 


2. Το έργο που ανατίθεται στα άτομα αυτά είναι: 

• Επεξεργασία γεωγραφικών και χωρικών δεδομένων 
και ανάπτυξη εφαρμογών γεωγραφικών συστημάτων 
πληροφοριών. 

• Συλλογή στοιχείων και δημιουργία ηλεκτρονικής βά¬ 
σης δεδομένων για τον προσδιορισμό και χαρτογράφηση 
των κινδύνων από Σεισμούς, Πλημμυρικά Φαινόμενα, Κα¬ 
τολισθήσεις. 

• Συλλογή στοιχείων και δημιουργία ηλεκτρονικής βά¬ 
σης δεδομένων για τον προσδιορισμό των κινδύνων που 
προέρχονται από Βιομηχανικές Εγκαταστάσεις με επικίν¬ 
δυνες ουσίες, Παράνομες Δεξαμενές Υγρών Καυσίμων, 
πιθανή έκλυση ουσιών επικινδύνων για τον άνθρωπο και 
το περιβάλλον. 

• Συλλογή στοιχείων και δημιουργία ηλεκτρονικής βά¬ 
σης δεδομένων που σχετίζονται με τον κίνδυνο δασικών 
πυρκαγιών. 

• Συλλογή και επεξεργασία μετεωρολογικών δεδομέ¬ 
νων από δίκτυο αυτόματων σταθμών που έχουν εγκατα¬ 
σταθεί σε διάφορους φορείς σε όλη την χώρα. 

• Συντήρηση και εύρυθμη λειτουργία του ηλεκτρονικού 
και ηλεκτρολογικού δικτύου της Γενικής Γραμματείας 
Πολιτικής Προστασίας και του Κέντρου Επιχειρήσεων 
Πολιτικής Προστασίας. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Τόπος εκτέλεσης του έργου ορίζεται η Γενική Γραμ- 
ματεία Πολιτικής Προστασίας. 

5. Το έργο αυτό, όπως περιγράφεται αναλυτικά στην 
παράγραφο 2, είναι απαραίτητο να συντελεστεί, για να 
υλοποιηθεί η προεργασία οργάνωσης για την αναβάθμι¬ 
ση της λειτουργίας της Γενικής Γραμματείας Πολιτικής 
Προστασίας και εστιάζεται κυρίως : 

• Στην συλλογή και επεξεργασία στοιχείων που αφο¬ 
ρούν στους κινδύνους από φυσικές και τεχνολογικές κα¬ 
ταστροφές 

• Στην εκπόνηση προγραμμάτων δράσεων εθνικής εμ¬ 
βέλειας καθώς επίσης προγράμματα, μέτρα και δράσεις 
των Περιφερειών της Χώρας των οποίων εξασφαλίζει την 
επιστημονική τεκμηρίωση. 

• Στην προετοιμασία του δυναμικού και των μέσων πο¬ 
λιτικής προστασίας της χώρας για την αντιμετώπιση πι¬ 
θανών καταστροφών, στο πλαίσιο του υφιστάμενου σχε¬ 
τικού σχεδιασμού ανά κατηγορία κινδύνου. 

• Στην κατάρτιση του έργου της πληροφόρησης και ευ- 
αισθητοποίησης των πολιτών στον τομέα της Πολιτικής 
Προστασίας. 

• Στην συγκέντρωση απολογιστικών οικονομικών στοι¬ 
χείων για τις δραστηριότητες πολιτικής προστασίας από 
τους Ο.Τ.Α. 


Η εκτέλεση του περιγραφόμενου έργου δεν ανάγεται 
στο κύκλο των καθηκόντων των υπαλλήλων που υπηρε¬ 
τούν στη Γεν. Γραμματεία Πολιτικής και δεν μπορεί να 
εκτελεστεί από το προσωπικό της ανωτέρω υπηρεσίας. 
Οι ανωτέρω ανάγκες δεν είναι δυνατόν να αντιμετωπι¬ 
στούν από το προσωπικό που υπηρετεί στη Γ εν. Γ ραμμα- 
τεία Πολιτικής Προστασίας δεδομένου ότι η συλλογή και 
η επεξεργασία των στοιχείων, που αναφέρονται ανωτέ¬ 
ρω, απαιτεί ειδικευμένες γνώσεις πρέπει να γίνει εντός 
τακτού χρόνου και συνεπώς αποτελεί έκτακτη υπηρεσια¬ 
κή ανάγκη διάφορη των τακτικών αναγκών για την κάλυ¬ 
ψη των οποίων είναι συστημένη η Γενική Γραμματεία Πο¬ 
λιτικής Προστασίας. 

Το αναφερόμενο αντικείμενο έργου μπορεί να αποτελέ- 
σει αντικείμενο σύμβασης έργου, χωρίς να υποκρύπτεται 
εξαρτημένη εργασία. 

6. Καθορίζουμε τη συνολική αμοιβή ανά ανάδοχο στο 
ποσό των 18.432 ΕΥΡΩ (συμπεριλαμβανομένου του ανά¬ 
λογο ύντος ΦΠΑ). 

7. Η καταβολή της εργολαβικής αμοιβής μπορεί να γίνε¬ 
ται καιτμηματικώς κατά μήνα, η άλλο χρονικό όριο σε συ¬ 
νάρτηση με τμηματική παράδοση αντίστοιχου συγκεκρι¬ 
μένου μέρους του αντικειμένου του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣΠΑΥΛΟΠΟΥΛΟΣ ΠΕΤΡΟΣΔΟΥΚΑΣ 

-♦- 

Αριθ.Φ.959.1/74/614209 (2) 

Υγειονομική Περίθαλψη των Υπαλλήλων και Συνταξιού¬ 
χων του Μετοχικού Ταμείου Στρατού (ΜΤΣ) και του 
Νοσηλευτικού Ιδρύματος Μετοχικού Ταμείου Στρα¬ 
τού (ΝΙΜΤΣ). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 

ΑΜΥΝΑΣ - ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Της παρ. 4 του άρθρου 7 του ν. 3257/2004 (ΦΕΚ Α' 
143) "Ρυθμίσεις θεμάτων προσωπικού των Ενόπλων Δυ¬ 
νάμεων και άλλες διατάξεις". 

β. Του β.δ. 665/1962 (ΦΕΚ Α' 167) "Περί υγειονομικής 
περίθαλψης των τακτικών δημοσίων πολιτικών υπαλλή¬ 
λων, των πολιτικών και στρατιωτικών συνταξιούχων των 
μελών αυτών κλπ.". 

γ. Τις διατάξεις του άρθρου 29Ατου ν. 1558/1985 (ΦΕΚ 
Α' 137) όπως προστέθηκαν με το άρθρο 27 του ν. 2081/ 
1992 (ΦΕΚ ΑΊ54) και αντικαταστάθηκε με το άρθρο 1 
παρ. 2 του ν. 2469/1997 (ΦΕΚ Α' 38). 

δ. Του ν. 2768/1999 (ΦΕΚ Α'273) "Ρύθμιση συνταξιοδο- 
τικών θεμάτων, σύσταση ΝΠΔΔ με την επωνυμία Οργανι¬ 
σμός Περίθαλψης Ασφαλισμένων Δημοσίου ΟΠΑΔ..." 

ε. Της υπ’ αριθμ. οικ. 2/7029/0094/2005 (ΦΕΚ Β' 213) κοι¬ 
νής απόφασης των Υπουργών Οικονομίας-Οικονομικών 
και Υγείας και Κοινωνικής Αλληλεγγύης "Κανονισμός Πα¬ 
ροχών ΟΠΑΔ". 

στ. Της υπ.’αριθμ. 177026/17.3.2004 Κοινής Απόφασης 
του Πρωθυπουργού και του Υπουργού Εθνικής Άμυνας 

για ανάθεση αρμοδιοτήτων του Υπουργού Εθνικής Άμυ¬ 
νας στους Υφυπουργούς Εθνικής Άμυνας (ΦΕΚ Β’ 517). 

ζ. Της υπ.’ αριθμ.27304/17.3.2004 κοινής απόφασης 
του Πρωθυπουργού και του Υπουργού Υγείας και Κοινω¬ 
νικής Αλληλεγγύης για ανάθεση αρμοδιοτήτων του 
Υπουργού Υγείας και Κοινωνικής Αλληλεγγύης στους 
Υφυπουργούς Υγείας και Κοινωνικής Αλληλεγγύης (ΦΕΚ 
Β' 517). 

η. Της υπ.’ αριθμ. 14650/ΔΙΟΕ 85/17.3.2004 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών για ανάθεση αρμοδιοτήτων του 
Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών (ΦΕΚ Β' 519). 

2. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη οικονομική επιβάρυν¬ 
ση στον Κρατικό προϋπολογισμό, αποφασίζουμε: 

1. Καθορίζουμε την έναρξη εφαρμογής της παρ. 4 του 
άρθρου 7 του ν. 3257/2004 την 1η Ιουλίου 2005. 

2. Οι παροχές υγειονομικής περίθαλψης των υπαγομέ- 
νων στην παραπάνω διάταξη, θα χορηγούνται με βιβλιά¬ 
ρια νοσηλείας που θα τους χορηγηθούν από τον ΟΠΑΔ. 

3. Στο ΝΙΜΤΣ συστήνεται Ελεγκτήριο Υγειονομικής Πε¬ 
ρίθαλψης μόνο για την εξυπηρέτηση του προσωπικού και 
των μελών αυτών καθώς και των συνταξιούχων τόσο του 
ΝΙΜΤΣ όσο και του ΜΤΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣΔΟΥΚΑΣ ΙΩΑΝΝΗΣΛΑΜΠΡΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΎΗΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

Αοιθ.Φ.959.1/75/614208 (3) 

Επιχορήγηση του Ταμείου Αρωγής Υπαλλήλων ΜΤΣ από 
το Νοσηλευτικό Ίδρυμα ΜΤΣ για το έτος 2005. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Της παρ. V του άρθρου 9 του α.ν. 1137/1946 (ΦΕΚ Α' 
113) "Περί κυρώσεως και κωδικοποιήσεως των αφορω- 
σώντο Νοσηλευτικό Ίδρυμα του ΜΤΣ". 

β. Της παρ.1 του άρθρου 7 του ν. 2109/1992 (ΦΕΚ Α' 
205) "Ρύθμιση θεμάτων εκπαιδεύσεως, στρατολογίας, 
καταστάσεων του προσωπικού των Ενόπλων Δυνάμεων 
και άλλες διατάξεις". 

γ. Του άρθρου 25 του ν. 2292/1995 (ΦΕΚΑ'35) "Οργάνω¬ 
ση και λειτουργία Υπουργείου Εθνικής Άμυνας, Διοίκηση 
και έλεγχος των Ενόπλων Δυνάμεων και άλλες διατάξεις". 

δ. Του π.δ. 363/1997(ΦΕΚ Α' 241) "Διατήρηση Εποπτείας 
του Υπουργείου Εθνικής Άμυνας επί ΝΠΔΔ". 

ε. Του άρθρου 29Ατου ν. 1558/1985 (ΦΕΚΑ' 137) όπως 
αντικαταστάθηκε με την παραγρ. 2 του άρθρου 1 του ν. 
2469/1997 (ΦΕΚΑ'38). 

στ. Του π.δ. 81/2002 (ΦΕΚ Α'57) "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών". 


ζ.Της υπ'αριθμ. 177026/17.3.2004 Απόφασης του Πρω¬ 
θυπουργού και του Υπουργού Εθνικής Άμυνας "Ανάθεση 
αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας" (ΦΕΚ Β'517). 

η. Της υπ’ αριθμ. 14650/ΔΙΟΕ 85/17.3.2004 απόφασης 
του Πρωθυπουργού και του Υπουργού Οικονομίας και 
Οικονομικών "Καθορισμός αρμοδιοτήτων των Υφυπουρ¬ 
γών Οικονομίας και Οικονομικών" (ΦΕΚ Β' 519). 

2. Το υπ'αριθμ. 1062/17/9.2.2005 Πρακτικό του ΔΣτου 
ΝΙΜΤΣ. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του ΝΙΜΤΣ ύψους 43.000 ευρώ, η οποία θα καλυφθεί από 
ίδια έσοδα του Ταμείου και όχι από την κρατική επιχορή¬ 
γηση. Σχετική πίστωση έχει εγγράφει στον ΚΑΕ 2492 του 
Π/Υτου ΝΙΜΤΣ, οικονομικού έτους 2005, αποφασίζουμε: 

4. Εγκρίνουμε το υπ'αριθμ. 1062/17/9.2.2005 Πρακτικό 
του Διοικητικού Συμβουλίου του ΝΙΜΤΣ, που αφορά στην 
επιχορήγηση του Ταμείου Αλληλοβοήθειας Υπαλλήλων 
ΜΤΣ (ΤΑΥ/ΜΤΣ), για το έτος 2005, με το ποσό των σαρά¬ 
ντα τριών χιλιάδων (43.000) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣΔΟΥΚΑΣ ΙΩΑΝΝΗΣΛΑΜΠΡΟΠΟΥΛΟΣ 

-♦- 

Αριθ. 61868 (4) 

Καθορισμός των μέσων και του τόπου καταστροφής ναρ¬ 
κωτικών ουσιών καθώς και λεπτομερειών για την εφαρ¬ 
μογή των διατάξεων του άρθρου 22 του ν. 1729/1987, 
όπως συμπληρώθηκε με το άρθρο 19§1 ν. 2161/1993. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - ΔΙΚΑΙΟΣΥΝΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1) Τις διατάξεις του άρθρου 13 του ν. 5539/1932 καθώς 
και των άρθρων 2 παράγρ. 3 περίπτ. ε' και 22 παράγρ. 5 
τουν. 1729/1987. 

2) Την ανάγκη καθορισμού των μέσων καιτου τόπου κα¬ 
ταστροφής των ναρκωτικών ουσιών καθώς και κάθε άλ¬ 
λης λεπτομέρειας για την εφαρμογή των διατάξεων του 
παραπάνω άρθρου. 

3) Την ανάγκη ταχείας καταστροφής των πάσης (ρύσε¬ 
ως ναρκωτικών ουσιών που κατάσχονται και φυλάσσο¬ 
νται από τις αρμόδιες διωκτικές αρχές ή άλλες κρατικές 
υπηρεσίες. 

4) Το γεγονός ότι από τις διατάξεις της παρούσας προκα- 
λείται δαπάνη σε βάρος του προϋπολογισμού των Υπουρ¬ 
γείων Οικονομίας και Οικονομικών - Δικαιοσύνης - Δημόσιας 
Τάξης, το ύψος της οποίας δεν είναι δυνατόν να προσδιορι¬ 
στεί, επειδή εξαρτάται, κατά το μεγαλύτερο μέρος της, από 
το κόστος αγοράς και συντήρησης κλιβάνων για την κατα¬ 
στροφή των ναρκωτικών ουσιών, αποφασίζουμε: 

Άρθρο 1 

Αντικείμενο της διαδικασίας 

Με τη διαδικασία που προβλέπεται στην παρούσα από¬ 
φαση, καταστρέφονται οι πάσης φύσεως ναρκωτικές ου- 

σίες (βασικές ποσότητες και δείγματα) οι οποίες φυλάσ¬ 
σονται: 

α) από διωκτικές αρχές, αρμόδιες να ενεργούν για την 
ανακάλυψη των δραστών αξιοποίνων πράξεων που προ- 
βλέπονται και τιμωρούνται σύμφωνα με την εκάστοτε 
ισχύουσα νομοθεσία γιατην καταπολέμηση της διάδοσης 
των ναρκωτικών και 

β) από άλλες κρατικές υπηρεσίες. 

Άρθρο 2 

Φύλαξη των ναρκωτικών 

1. Οι ναρκωτικές ουσίες που κατάσχονται, ζυγίζονται 
(αν πρόκειται για δισκία καταμετρούνται) και αφού συ¬ 
νταχθεί έκθεση, παραδίδονται στον αρμόδιο για τη φύλα¬ 
ξή τους αξιωματικό ή υπάλληλο της διωκτικής αρχής που 
ενήργησετην κατάσχεση. 

2. Μετά την παραλαβή τους από την αρμόδια διωκτική 
αρχή, συσκευάζονται σε ειδική συσκευασία που εξασφα¬ 
λίζει το αλύμαντο και με ειδικό υπάλληλο ή άλλο κατάλ¬ 
ληλο και ασφαλή τρόπο αποστέλλονται προς εξέταση 
στις αρμόδιες υπηρεσίες που αναφέρονται στο τελευταίο 
εδάφιο της παραγράφου 2 του άρθρου 22 του ν. 
1729/1987, οι οποίες προσδιορίζουν το ακριβές βάρος. 

3. Αν η ποσότητα που κατασχέθηκε, είναι μεγάλη ώστε 
να αποκλείεται ή να είναι ιδιαίτερα δύσκολη η μεταφορά 
της στα εργαστήρια, εμπειρογνώμωντου κατά τόπον αρ¬ 
μόδιου εργαστηρίου του Γ.Χ.Κ., ή του Εργαστηρίου της 
Ιατροδικαστικής και Τοξικολογίας Α.Ε.Ι., μεταβαίνει στον 
τόπο της φύλαξης και διενεργεί επί τόπου δειγματολη¬ 
ψία, σύμφωνα με τους διεθνείς κανόνες. Συντάσσεται 
πρακτικό ζύγισης, καταμέτρησης, δειγματοληψίας και 
σφράγισης των ναρκωτικών ουσιών. 

Άρθρο 3 

Αρμόδιες για τη φύλαξη αρχές 

Οι ναρκωτικές ουσίες που κατάσχονται από τις αρμό¬ 
διες αστυνομικές αρχές στην περιοχή του νομού Αττικής, 
φυλάσσονται από την Υποδιεύθυνση Δίωξης ναρκωτικών 
της Διεύθυνσης Ασφάλειας Αττικής. Αν στην ίδια περιοχή 
κατασχεθούν από άλλες, επίσης αρμόδιες αρχές, φυλάσ¬ 
σονται από αυτές. 

Στην έδρα κάθε Αστυνομικής Διεύθυνσης, με ευθύνη 
της Υπηρεσίας Δίωξης Ναρκωτικών, αν υπάρχει, ή της 
υπηρεσίας Ασφάλειας, λειτουργεί αποθήκη, στην οποία 
φυλάσσονται μέχρι την καταστροφή τους, οι ναρκωτικές 
ουσίες που έχουν κατασχεθεί από τις αστυνομικές υπη¬ 
ρεσίες που υπάγονται στη Διεύθυνση. 

Οι ναρκωτικές ουσίες που κατάσχονται εκτός του νο¬ 
μού Αττικής από άλλες αρμόδιες αρχές, πλην των αστυ¬ 
νομικών, φυλάσσονται από τις αρχές αυτές. 

Τα παραπάνω ισχύουν ανεξάρτητα από την αμφισβήτη¬ 
ση ή μη της ιδιότητας ως ναρκωτικώντωνποσοτήτωνπου 
έχουν κατασχεθεί. 

Άρθρο 4 

Πραγματογνωμοσύνη 

1. Η αρμόδια για τη χημική εξέταση υπηρεσία εξετάζει 
τις ναρκωτικές ουσίες που αποστέλλονται, προσδιορίζει 
το είδος, το ακριβές βάρος τους και σε περίπτωση κατά¬ 
σχεσης δισκίων τον ακριβή αριθμό τους. Για όλα τα πα¬ 
ραπάνω συντάσσεται έκθεση χημικής ανάλυσης. Στη συ¬ 


νέχεια αποχωρίζεται ποσότητα επαρκής για τη διενέργεια 
συμπληρωματικής πραγματογνωμοσύνης (Α, Β). Η ποσό¬ 
τητα αυτή, ζυγίζεται, σφραγίζεται και αναφέρεται στην 
έκθεση χημικής ανάλυσης του δείγματος. 

2. Αν η ποσότητα της ναρκωτικής ουσίας που κατασχέ¬ 
θηκε δεν επαρκεί για την λήψη δείγματος πραγματογνω¬ 
μοσύνης ή αν διενεργήθηκε δειγματοληψία, η υπόλοιπη, 
μετά την ανάλυση της ουσίας ή του δείγματος, ποσότητα, 
κρατείται για τη διενέργεια πραγματογνωμοσύνης. Εφό¬ 
σον η συνολική ποσότητα του δείγματος καταναλωθεί κα¬ 
τά την ανάλυση, αυτό αναφέρεται στη σχετική έκθεση. Το 
υπόλοιπο του δείγματος καθώς και οι ποσότητες που 
αποχωρίστηκαν για τη διενέργεια πραγματογνωμοσύ¬ 
νης, αφού συσκευαστούν σε ειδικές αδιάρρηκτες συ- 
σκευασίες, σφραγίζονται και επιστρέφονται στην αρμό¬ 
δια διωκτική αρχή. 

3. Κατά την παράδοση των παραπάνω ποσοτήτων συ- 
ντάσσεται έκθεση παράδοσης και παραλαβής από τον 
αρμόδιο υπάλληλο ή αξιωματικό και με όμοια έκθεση πα- 
ραδίδονται από την υπηρεσία που τις κατέσχε στην αρ¬ 
μόδια υπηρεσία που τηρεί την αποθήκη φύλαξης. Οι πο¬ 
σότητες αυτές καταγράφονται σε ειδικό βιβλίο, θεωρού¬ 
μενο κάθε έτος από τον κατά τόπο αρμόδιο Εισαγγελέα 
Πρωτοδικών, με τίτλο "Βιβλίο Αποθήκης - Καταχώρησης 
Κατασχεθέντων Ναρκωτικών" και ταξινομούνται με χρο¬ 
νολογική σειρά στην παραπάνω αποθήκη. 

4. Στο Βιβλίο Αποθήκης-Καταχώρησης Κατασχεθέντων 
Ναρκωτικών καταχωρούνταιτα στοιχεία κάθε υπόθεσης. 
Σε κάθε περίπτωση αναγράφονται: α) ο αύξων αριθμός 
της υπόθεσης κατ’ έτος, β) τα στοιχεία της μηνυτήριας 
αναφοράς της διωκτικής αρχής στον αρμόδιο εισαγγε¬ 
λέα, γ) τα στοιχεία ταυτότητας του κατηγορουμένου, δ) 
το είδος και το βάρος της ναρκωτικής ουσίας που κατα¬ 
σχέθηκε, αν δε πρόκειται για δισκία ο αριθμός τους, ε) ο 
αριθμός του Δελτίου Χημικής Ανάλυσης, στ) ο αριθμός 
του βουλεύματος ή της απόφασης καταστροφής των 
ναρκωτικών ουσιών, και ζ) η ημερομηνία καταστροφής 
τους. Εκτός από τα παραπάνω, είναι δυνατόν να γραφτεί 
και οποιοδήποτε άλλο στοιχείο κριθεί απαραίτητο. Γ ια τα 
δείγματα των ναρκωτικών που, ενδεχομένως, είχαν κατα¬ 
σχεθεί, αναγράφονται στο ίδιο βιβλίο ο αριθμός του βου¬ 
λεύματος ή της απόφασης καταστροφής των δειγμάτων 
και η ημερομηνία καταστροφής τους. 

5. Αν πρόκειται για ναρκωτικές ουσίες των οποίων δεν 
αμφισβητήθηκε η ιδιότητα και κατεστράφησαν σύμφωνα 
με τα οριζόμενα στη δεύτερη παράγραφο του επόμενου 
άρθρου της παρούσας απόφασης, στο παραπάνω Βιβλίο 
Αποθήκης - Καταχώρησης Ναρκωτικών αντί του στοιχεί¬ 
ου στ' αναγράφεται η επισημείωση "Μη αμφισβητούμενες 
ουσίες". Το ίδιο ισχύει στις περιπτώσεις του τρίτου εδαφί¬ 
ου της προηγούμενης παραγράφου του παρόντος άρ¬ 
θρου. 

Άρθρο 5 

Διαδικασία καταστροφής 

1. Η καταστροφή των ναρκωτικών ουσιών (βασικών πο¬ 
σοτήτων και δειγμάτων τους) γίνεται ενώπιον της επιτρο¬ 
πής που προβλέπεται στο δεύτερο εδάφιο της παραγρά¬ 
φου 5 του άρθρου 22 του ν. 1729/1987. Η επιτροπή λει¬ 
τουργεί στο νομό Αττικής και σε κάθε Αστυνομική 
Διεύθυνση της χώρας. Συγκαλείται τουλάχιστον μία φορά 
κάθε τρεις μήνες και εκτάκτως όταν κρίνεται απαραίτητο, 

από τον Εισαγγελέα Πρωτοδικών στην περιφέρεια του 
οποίου έγινε η κατάσχεση των ναρκωτικών, κατόπιν αιτή¬ 
ματος του προϊσταμένου της υπηρεσίας από την οποία 
φυλάσσονται. Αν οι ναρκωτικές ουσίες φυλάσσονται σε 
άλλον τόπο από εκείνον που κατασχέθηκαν, μπορούν να 
καταστραφούν στον τόπο φύλαξης, αφού ειδοποιηθεί ο 
εισαγγελέας του τόπου κατάσχεσής τους, στον οποίο και 
υποβάλλεται στη συνέχεια επικυρωμένο αντίγραφο του 
πρακτικού καταστροφής. 

2. Έργο της επιτροπής είναι η καταστροφή κάθε είδους 
ναρκωτικών και πρόδρομων ουσιών. Η καταστροφή των 
ναρκωτικών ουσιών (βασικών ποσοτήτων και δειγμάτων 
τους) των οποίων δεν έχει αμφισβητηθεί η ιδιότητα, γίνε¬ 
ται αμέσως μετά την έκδοση της έκθεσης χημικής ανάλυ¬ 
σης και την παρέλευση των προθεσμιών που ορίζονται 
στην παράγραφο 3 του άρθρου 22 του ν. 1729/1987, χω¬ 
ρίς τη συνδρομή οποιασδήποτε άλλης προϋπόθεσης. 

3. Κατά τη διαδικασία της καταστροφής, μετά από πρό¬ 
σκληση του αρμόδιου Εισαγγελέα, είναι δυνατόν να παρί- 
σταται εκπρόσωπος του Γενικού Χημείου του Κράτους, ο 
οποίος παρέχει την αναγκαία επιστημονική υποστήριξη 
στην επιτροπή κατά την καταστροφή των επικίνδυνων και 
τοξικών ουσιών. 

Για την καταστροφή των επικίνδυνων τοξικών ουσιών 
εφαρμόζεται η ισχύουσα νομοθεσία. 

4. Η επιτροπή εξετάζει το απαραβίαστο των σφραγίδων 
ή το αδιάρρηκτο της συσκευασίας. Οι ναρκωτικές και 
πρόδρομες ουσίες ζυγίζονται ενώπιον της επιτροπής, 
ώστε να ελεγχθεί το βάρος τους σε αντιστοιχία με τη σχε¬ 
τική έκθεση του εργαστηρίου που διενήργησε τον έλεγχο 
ως προς την ιδιότητά τους. Σε κάθε περίπτωση λαμβάνο- 
νται υπόψη οι φυσικές μεταβολές του είδους. Εάν διαπι¬ 
στωθεί ουσιώδης διαφοροποίηση μεταξύτου βάρουςτης 
προς καταστροφή ποσότητας ναρκωτικής ουσίας και του 
βάρους που αναγράφεται στην έκθεση της υπηρεσίας 
που διενήργησε τη χημική ανάλυση, απαιτείται αιτιολόγη¬ 
ση για την απόκλιση αυτή εκ μέρους της επιτροπής. Οιλό- 
γοι στους οποίους οφείλεται, καταχωρούνται στο πρακτι¬ 
κό της καταστροφής της συγκεκριμένης ποσότητας. 

Άρθρο 6 

Τρόπος και μέσα καταστροφής 

1. Αποκλειστικός τρόπος καταστροφής των πάσης φύ- 
σεως ναρκωτικών ουσιών είναι η καύση. Η καύση γίνεται, 
είτε σε κατάλληλους για το σκοπό αυτό κλιβάνους, είτε 
δια πυράς. Η προμήθεια των κλιβάνων γίνεται από τα 
Υπουργεία Δικαιοσύνης - Δημόσιας Τάξης - Οικονομίας 
και Οικονομικών με τις προδιαγραφές που καθορίζονται 
στις προκηρύξεις αγοράς τους. Η σχετική δαπάνη βαρύ¬ 
νει τον προϋπολογισμό των ως άνω Υπουργείων. 

2. Γ ια την εγκατάσταση των κλιβάνων λαμβάνονται σο¬ 
βαρά υπόψη οι επιδράσεις της λειτουργίας τους στο πε- 
ριβάλλοντης περιοχής που πρόκειται να εγκατασταθούν, 
πρέπει δε να λειτουργούν υπό συνθήκες απόλυτης ασφά¬ 
λειας από πλευράς χημικών ή άλλων επιβλαβών επιδρά¬ 
σεων, για την υγεία των κατοίκων και όσων συμμετέχουν 
στη διαδικασία της καταστροφής. Οι χώροι εγκατάστα¬ 
σης καθώς και οι όροι συντήρησης και λειτουργίας τους 
θα καθοριστούν με νεότερη ειδική προς τούτο απόφασή 
μας. 

3. Η λειτουργία των κλιβάνων αποκλείει την καταστρο¬ 
φή των ναρκωτικών ουσιών με οποιονδήποτε άλλο τρόπο. 


Σε περιοχές όπου δεν λειτουργεί κλίβανος, όταν αυτό κρί- 
νεται αναγκαίο λόγω του μεγάλου βάρουςτης ποσότητας 
των ναρκωτικών που κατασχέθηκε ή για οποιαδήποτε άλ¬ 
λη αιτία, ο Εισαγγελέας Πρωτοδικών του τόπου φύλαξης 
εκδίδει αιτιολογημένη διάταξή του, ύστερα από αίτημα 
της αρχής από την οποία φυλάσσεται η ποσότητα αυτή, 
για τη μεταφορά της υπό συνθήκες απόλυτης ασφάλειας 
και καύση στην πλησιέστερη περιοχή όπου λειτουργεί 
κλίβανος. 

4. Στις περιοχές εκτός των νομών Αττικής και Θεσσαλο¬ 
νίκης η καταστροφή ναρκωτικών ουσιών θα ενεργείται σε 
κλιβάνους δημόσιους ή ιδιωτικούς ή δια πυράς εκτός κλι¬ 
βάνου. 

5. Μέχρι την εγκατάσταση και λειτουργία των κλιβάνων 
που προβλέπονται στην παράγραφο 1 του παρόντος άρ¬ 
θρου, στους νομούς Αττικής και Θεσσαλονίκης η καύση 
των ναρκωτικών ουσιών γίνεται με τους ίδιους τρόπους 
που προβλέπεται για τους άλλους νομούς της χώρας. 

Άρθρο 7 

Γ ενικές διατάξεις 

Με απόφαση του Υπουργού Υγείας και Κοινωνικής Αλ¬ 
ληλεγγύης και με τη διαδικασία που προβλέπεται σε αυ¬ 
τήν, στους κλιβάνους είναι δυνατόν να καταστρέφονται 
ακατάλληλα προς χρήση ή ληγμένα ναρκωτικά φάρμακα 
του Κρατικού Μονοπωλίου Ναρκωτικών. 


Άρθρο 8 

Μεταβατική διάταξη 

Μετά τη δημοσίευση της παρούσης καταστρέφονται, 
χωρίς άλλη προϋπόθεση, οι ποσότητες ναρκωτικών ου¬ 
σιών και δειγμάτων που παραμένουν προς φύλαξη στις 
αρμόδιες αρχές πέραν των τριών ετών από της κατασχέ- 
σεώς τους και δεν έχει διατυπωθεί αμφισβήτηση ως προς 
την ιδιότητά τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 22 Ιουνίου 2005 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 


ΓΕΩΡΓΙΟΣ ΑΛΟΓΟΣΚΟΥΦΗΣ 

ΔΙΚΑΙΟΣΥΝΗΣ 


ΝΙΚΗΤΑΣ ΚΑΚΛΑΜΑΝΗΣ 

ΔΗΜΟΣΙΑΣ ΤΑΞΗΣ 


ΑΝΑΣΤΑΣΗΣ ΠΑΠΑΛΗΓΟΥΡΑΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αοιθ. 63855 (5) 

Αντικατάσταση της Προέδρου της Ειδικής Επιτροπής για 
την υποβολή προτάσεων για την ένταξη των Μονάδων 
Υγείας του Υπουργείου Δικαιοσύνης στο Ε.Σ.Υ. και πα¬ 
ράταση λειτουργίας της ανωτέρω Επιτροπής. 


ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝ. ΑΛΛΗΛΕΓΓΥΗΣ - ΔΙΚΑΙΟΣΥΝΗΣ 

Έχοντας υπόψη: 

α) Την κοινή απόφαση των Υπουργών Υγείας & Κοινωνι¬ 
κής Αλληλεγγύης και Δικαιοσύνης, υπ’ αριθμ. 64442/ 
3.6.2004 (ΦΕΚ856/τ. Β'/10.6.2004) με θέμα: "Συγκρότηση 
Ειδικής Επιτροπής για την υποβολή προτάσεων για την 
ένταξη των Μονάδων Υγείας του Υπουργείου Δικαιοσύ¬ 
νης στο Ε.Σ.Υ.". 

β) Την κοινή απόφαση των Υπουργών Υγείας & Κοινωνι¬ 
κής Αλληλεγγύης και Δικαιοσύνης, υπ’ αριθμ. 160200/ 
31.12.2005(ΦΕΚ 22/τ. Β /14.1.2005) με την οποία παρατά- 
θηκε η λειτουργία της Ειδικής Επιτροπής για την υποβο¬ 
λή προτάσεων για την ένταξη των Μονάδων Υγείας του 
Υπουργείου Δικαιοσύνης στο Ε.Σ.Υ., μέχρι την 30.6.2005. 

γ) Την ανάγκη παράτασης της λειτουργίας της ανωτέ¬ 
ρω Ειδικής Επιτροπής μέχρι την 31 Δεκεμβρίου 2005 για 
την ολοκλήρωση του έργου της, που απορρέει εκ του γε¬ 
γονότος της μη λειτουργίας της από 1.1.2005 μέχρι σή¬ 
μερα, λόγω παραίτησης από την Υπηρεσία της Βασιλικής 
Φλουρή, μέλους και Προέδρου της Ειδικής Επιτροπής. 

δ) Το έγγραφο του Υπουργού Υγείας και Κοινωνικής Αλ¬ 
ληλεγγύης, υπ’ αριθμ. ΔΥ1δ/οικ.35780/6.4.2005, με το 
οποίο ορίζεται ως μέλος και Πρόεδρος της Ειδικής Επι¬ 
τροπής για την υποβολή προτάσεων για την ένταξη των 
Μονάδων Υγείας του Υπουργείου Δικαιοσύνης στο Ε.Σ.Υ., 
η Σοφία Παναγοπούλου, Προϊσταμένη Διεύθυνσης Προ¬ 
σωπικού Νομικών Προσώπωντου Υπουργείου Υγείας και 
Κοινωνικής Αλληλεγγύης, σε αντικατάσταση της Βασιλι¬ 
κής Φλουρή, η οποία παραιτήθηκε. 

γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Τον ορισμό της Σοφίας Παναγοπούλου, Προϊσταμέ- 
νης Διεύθυνσης Προσωπικού Νομικών Προσώπων του 
Υπουργείου Υγείας και Κοινωνικής Αλληλεγγύης, ως μέ¬ 
λους και Προέδρου της Ειδικής Επιτροπής για την υπο¬ 
βολή προτάσεων για την ένταξη των Μονάδων Υγείας του 
Υπουργείου Δικαιοσύνης στο Ε.Σ.Υ., σε αντικατάσταση 
της Βασιλικής Φλουρή, η οποία παραιτήθηκε. 

2. Την παράταση της λειτουργίας της Ειδικής Επιτρο¬ 
πής για την υποβολή των προτάσεων για την ένταξη των 
Μονάδων Υγείας του Υπουργείου Δικαιοσύνης στο Ε.Σ.Υ. 
μέχρι την 31 Δεκεμβρίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

οι ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ 

ΑΛΛΗΛΕΓΓΥΗΣ ΔΙΚΑΙΟΣΥΝΗΣ 

ΝΙΚΗΤΑΣ ΚΑΚΛΑΜΑΝΗΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθ. 55382 (6) 

Έγκριση υπερωριακής εργασίας υπαλλήλων εμμίσθων 
Υποθηκοφυλακείων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 16του ν. 3205/2003 (ΦΕΚ297/Α') "Μισθο- 
λογικές ρυθμίσεις λειτουργών και υπαλλήλων του Δημο¬ 
σίου Ν.Π.Δ.Δ. και Ο.Τ.Α. και άλλες συναφείς διατάξεις" και 

β) Του άρθρου 29Ατου ν. 1558/1985 που προστέθηκε με 
το άρθρο 27 του ν. 2081/1992 και αντικαταστάθηκε με το 
άρθρο 1 του ν. 2469/1997. 

2. Την επιτακτική ανάγκη προσφοράς υπηρεσιών από 
υπαλλήλους των εμμίσθων Υποθηκοφυλακείων και Κτη- 
ματολογικών Γ ραφείων του Κράτους, πέραν του κανονι¬ 
κού ωραρίου εργασίας τους, για την αντιμετώπιση αυξη¬ 


μένων και επειγουσών υπηρεσιακών αναγκών και ειδικό¬ 
τερα ως προς το Υποθηκοφυλακείο Θεσσαλονίκης για την 
παραβολή των Γ ενικών Αλφαβητικών Ευρετηρίων, μετά 
την καταχώριση τους στους υπολογιστές, για τον έλεγχο 
της ορθότητας των στοιχείων, ως προς το Υποθηκοφυλα¬ 
κείο Άρτας λόγω της λειτουργίας του ήδη ως Κτηματολο- 
γικού Γραφείου, Σαλαμίνας, Χανίων, Ιωαννίνων, Ηρακλεί¬ 
ου, Χίου, Πειραιώς και Αθηνών λόγω αυξημένων και επει- 
γουσών αναγκών εξαιτίας της έλλειψης προσωπικού και 
ενόψει μετάβασης στο σύστημα του Κτηματολογίου και 
τέλος του Κτηματολογικού Γ ραφείου Ρόδου λόγω της 
ανάγκης μεταγραφής της οικείας πράξεως εφαρμογής. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη περίπου 55.000,00 ευρώ η οποία 
θα καλυφθεί από την εγγεγραμμένη στον προϋπολογισμό 
του Υπουργείου Δικαιοσύνης πίστωση (Φορέας 17-130 
ΚΑΕ 511) και 

4. Την υπ’ αριθμ. 56568/2004 (ΦΕΚ842/Β/2004) απόφα¬ 
ση του Υπ. Δικαιοσύνης "Μεταβίβαση αρμοδιοτήτων ...", 
αποφασίζουμε: 

Εγκρίνουμε την υπερωριακή απογευματινή απασχόλη¬ 
ση υπαλλήλων των κατωτέρω εμμίσθων Υποθηκοφυλα¬ 
κείων της χώρας και του Κτηματολογικού Γ ραφείου Ρό¬ 
δου για τους μήνες Ιούλιο, Αύγουστο, Σεπτέμβριο, Οκτώ¬ 
βριο έτους 2005 κατά υπηρεσία ως εξής: 
Υποθηκοφυλακείο Θεσσαλονίκης έως 2.700 ώρες 
Υποθηκοφυλακείο Ιωαννίνων έως 610 ώρες 

Υποθηκοφυλακείο Σαλαμίνας έως 320 ώρες 

Υποθηκοφυλακείο Αθηνών έως 3.000 ώρες 

Υποθηκοφυλακείο Άρτας έως 230 ώρες 

Υποθηκοφυλακείο Ηρακλείου έως 480 ώρες 

Υποθηκοφυλακείο Χίου έως 200 ώρες 

Υποθηκοφυλακείο Πειραιώς έως 2.000 ώρες 

Κτηματολογικό Γ ραφείο Ρόδου έως 1.230 ώρες 

Σημειώνεται ότι η κατανομή των υπερωριών θα γίνει από 
τους Προϊσταμένους των ανωτέρω υπηρεσιών, οι οποίοι 
είναι υπεύθυνοι για τον έλεγχο πραγματοποίησης τους 
καθώς και για τη βεβαίωση εκτέλεσης των αντίστοιχων 
εργασιών. 

Τα δικαιολογητικά θα υποβάλλονται στη Δ/νση Οικονο¬ 
μικού του Υπουργείου τούτου για το σχετικό έλεγχο και 
την αναγνώριση της δαπάνης. 

Η απόφαση αυτή έχει αναδρομική ισχύ ένα μήνα από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2005 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αοιθ. 7270 (7) 

Έγκριση υπερωριακής απασχόλησης με σχέση εργασίας 
ιδιωτικού δικαίου υπαλλήλων του Οργανισμού Τουρι¬ 
στικής Εκπαίδευσης και Κατάρτισης (ΤΈΈ. Αναβύσ- 
σου) για το έτος 2005. 

Ο ΥΦΥΠΟΥΡΓΟΣ 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 "Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ, και 
Ο.Τ.Α., μονίμων στελεχών των Ενόπλων Δυνάμεων και 

αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες διατάξεις" (ΦΕΚ 
297/Α/23.12.2003). 

2. Την υπ’ αριθμ. 2/7093/0022/5.2.2004 κοινή υπουργική 
απόφαση "επέκταση των διατάξεων του ν. 3205/2003 στο 
προσωπικό με σχέση εργασίας ιδιωτικού δικαίου που 
απασχολείται στο Δημόσιο, Ν.Π.Δ.Δ. και Ο.Τ.Α." (ΦΕΚ 
215/Β/5.2.2004). 

3. Το π.δ. 122/17.3.2004 "Ανασύσταση του Υπουργείου 
Τουρισμού" (ΦΕΚ 85/Α/17.3.2004). 

4. Το π.δ. 123/18.4.2004 "Διορισμός Υπουργού, Αναπλ. 
Υπουργού και Υφυπουργών" (ΦΕΚ 86/Α/18.4.2004). 

5. Το άρθρο 2 του ν. 3270/2004 "Αρμοδιότητες του 
Υπουργείου Τουριστικής Ανάπτυξης και θέματα προσω¬ 
πικού" (ΦΕΚ 187/Α/11.10.2004). 

6. Την απόφαση του Πρωθυπουργού & του Υπουργού 
Τουρισμού με α.π. 1153/20.4.2004 "Ανάθεση αρμοδιοτή¬ 
των στον Υφυπουργό Τουρισμού" (ΦΕΚ591/Β/21.4.2004). 

7. Την άδεια υπερωριακής απασχόλησης με α.π. 
464/22.4.2005 του Σώματος Επιθεώρησης Εργασίας 
(Τμήμα Κοινωνικής Επιθεώρησης Λαυρίου). 

8. Το έγγραφο του Ο.Τ.Ε.Κ. με α.π. Φ. 173/37/4865/ 
19.3.2005. 

9. Το γεγονός ότι η δαπάνη που θα προκληθεί από την 
εν λόγω απασχόληση ανέρχεται στο ποσό των 1.113,07 
ευρώ και θα βαρύνει τις εγγεγραμμένες πιστώσεις του 
προϋπολογισμού του Ο.Τ.Ε.Κ. έτους 2005 και τον κα 
0261, όπου υπάρχει πρόβλεψη ποσού ευρώ 400.000,00. 

10. Την ανάγκη 24ωρης λειτουργίας των ξενοδοχείων 
και οικοτροφείων του Ο.Τ.Ε.Κ. επί επτά ημέρες την εβδο¬ 
μάδα (άρθρο 26 και 27 ν. 3105 -ΦΕΚ 29/10.2.2003) 

11. Την ανάγκη υπερωριακής απασχόλησης που προκύ¬ 
πτει από τη διαμονή των οικότροφων μαθητών-σπουδα- 
στών, σίτισής τους, τη φροντίδα υγιεινής, καθαριότητας 
και εποπτείας στους χώρους που διαβιούν οι μαθητές, τη 
φροντίδα ομαλής λειτουργίας μηχανολογικών και ηλε¬ 
κτρολογιών εγκαταστάσεων των κτιρίων, την επιτήρηση 
των περιβαλλόντων τις Σχολές χώρων, τη λειτουργία των 
ξενοδοχείων του Ο.Τ.Ε.Κ., την υποστήριξη επιμορφωτι¬ 
κών και εκπαιδευτικών προγραμμάτων, που χρηματοδο¬ 
τούνται και από την Ευρωπαϊκή Ένωση, αποφασίζουμε: 


Εγκρίνουμε την υπερωριακή απασχόληση υπαλλήλων 
με σχέση εργασίας ιδιωτικού δικαίου υπαλλήλων του Ορ¬ 
γανισμού Τουριστικής Εκπαίδευσης και Κατάρτισης 
(Ο.Τ.Ε.Κ.) για το έτος 2005, ως εξής: 

Τ.Ε.Ε. Αναβύσσου 

Για έξι (6) υπαλλήλους αορίστου χρόνου έκαστος 25 
ώρες 

Για έναν (1) υπάλληλο αορίστου χρόνου (συλλ. σύμβ.) 
120 ώρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2005 

Ο ΥΦΥΠΟΥΡΓΟΣ 

Α. ΛΙΑΣΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Υπουργική Απόφαση με αριθμό Φ7.3/2409/177/ 
10.2.2005 του Υπουργού Ανάπτυξης με θέμα "Συγκρότη¬ 
ση Κύριας Επιτροπής και Ειδικών Επιτρόπων Αξιολόγη¬ 
σης των υποβληθεισών επενδυτικών προτάσεων στο 
πλαίσιο του προγράμματος "Ενίσχυση ολοκληρωμένων 
επιχειρηματικών σχεδίων Μικρών και Μεσαίων Επιχειρή¬ 
σεων (ΜΜΕ) που δραστηριοποιούνται στους φυσικούς 
πόρους" - Δράση 7.3.4: "Ανάπτυξη και προώθηση νέων 
υλικών, νέων τεχνολογιών και νέων χρήσεων των Ορυ¬ 
κτών Πρώτων Υλών" - Μέτρο 7.3: "Αξιοποίηση Φυσικών 
πόρων και υποστήριξη περιβαλλοντικών δεσμεύσεων" - 
Άξονας Προτεραιότητας 7: "Ενέργεια και Αειφόρος Ανά¬ 
πτυξη" του Επιχειρησιακού Προγράμματος "Ανταγωνι¬ 
στικότητα" (ΕΠΑΝ) του ΚΠΣ III 2000-2006.", που δημοσι- 
εύθηκε στο ΦΕΚ 219/Β/18.2.2005, σελίδες 2897 έως 
2899, κατά τη διαδικασία εκτύπωσης έγινε το παρακάτω 
σφάλμα: 

σελίς 2897 στήλη β) στίχος (1ος) γράφει "Αριθ. 
Φ7.3/2409/177" αντί του ορθού "Αριθ./Φ7.3.4/2409/177" 
όπως αναφέρεται στην απόφαση. 

(Από το Υπουργείο Ανάπτυξης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.β 1.0Γ 


ΡΑΧ 210 52 21 004 

θ-ΙΠ3ίΙ: \Λ/0 5ΐΤΙ35ίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτογια κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 θπιό ανά σελίδα. 

Σε μορφή Οϋ: 


Τεύχος 

Περίοδος 

ΕΘΠΟ 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουίΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίπίει-πεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίθΐ-ηβΐ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 ευτο, ποσό το οποίο αφορά 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























